แนวโน้มหุ้นผันผวนขาลง
นักวิเคราะห์ประเมินดัชนีเช้าวันนี้ผันผวนทางลงตามตลาดต่างประเทศ -การเมืองเพิ่มแรงกดดัน
17 พ.ค. 2556

นักวิเคราะห์ประเมินดัชนีเช้าวันนี้ผันผวนทางลงตามตลาดต่างประเทศ -การเมืองเพิ่มแรงกดดัน
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นผันผวนต่อเพราะไม่มีปัจจัยใหม่เพิ่มเข้ามา ขณะที่ตลาดต่างประเทศเป็นลบจากข่าวเรื่องจำนวนผู้ขอรับสวัสดิการว่างงานของสหรัฐปรับตัวเพิ่มขึ้น ทำให้ดาวน์โจนส์ปรับลง ตลาดอื่นก็ทิศทางเดียวกัน
ในประเทศมีประเด็นเรื่องการเมืองต้องติดตามใกล้ชิดมากขึ้นทั้งเรื่องการที่ ศาลรัฐธรรมนูญมีมติรับตีความแก้รัฐธรรมนูญ มาตรา 68 และ มีมติรับพิจารณาความเป็น ส.ส.ของนายอภิสิทธิ์ เวชชาชีวะ และประเด็นการผลักดันพ.ร.บ.ปรองดองและนิรโทษกรรม ทำให้การเมืองร้อนขึ้นมาบ้าง ขณะที่ผลประกอบการประกาศจบแล้ว ตอนนี้จึงไม่มีอะไรที่เป็นแรงกระตุ้นใหม่ 
ให้กรอบแนวต้าน 1,630 จุด แนวรับ 1,600 จุด แนะเทรดดิ้งรายตัว